b'\n_START_ARTICLE_\nAnitta Ruotsalainen\n_START_PARAGRAPH_\nAnitta Inga-Maj Ruotsalainen (s. 1961) on suomalainen taidemaalari. Ruotsalainen ty\xc3\xb6skentelee Suomen taiteilijaseuran Ateljees\xc3\xa4\xc3\xa4ti\xc3\xb6n ateljeessa Helsingiss\xc3\xa4. H\xc3\xa4nell\xc3\xa4 on ollut ty\xc3\xb6huone my\xc3\xb6s Porvoon Taidetehtaassa._NEWLINE_Ruotsalainen on opiskellut Vapaassa taidekoulussa. H\xc3\xa4nen debyyttin\xc3\xa4yttelyns\xc3\xa4 oli 1991 galleria Johan S:ss\xc3\xa4 Porvoossa. Vuosina 1994\xe2\x80\x931997 Ruotsalainen opiskeli Lahden taideinstituutissa ja my\xc3\xb6hemmin Kuvataideakatemiassa._NEWLINE_Ruotsalainen on toiminut puheenjohtajana 1995\xe2\x80\x931996 Lahden taiteilijaseurassa ja Porvoon Taideyhdistyksess\xc3\xa4 kaksi vuotta. Taidemaalariliiton hallituksessa h\xc3\xa4n toimi 2010\xe2\x80\x932013 ja Porvoon Taidetehtaan S\xc3\xa4\xc3\xa4ti\xc3\xb6n hallituksessa vuosina 2004\xe2\x80\x932012. Vuodesta 2013 l\xc3\xa4htien Ruotsalainen on ollut Suomen Taideakatemian S\xc3\xa4\xc3\xa4ti\xc3\xb6n ja Taiteilijakoti Lallukan S\xc3\xa4\xc3\xa4ti\xc3\xb6n hallituksessa._NEWLINE_Ruotsalainen maalaa \xc3\xb6ljyv\xc3\xa4reill\xc3\xa4 kankaalle. Ruotsalainen on pit\xc3\xa4nyt yksityisn\xc3\xa4yttelyit\xc3\xa4 muun muassa Helsingiss\xc3\xa4 ja Lahdessa. Ruotsalaisen julkisia teoksia on Ainon ja W\xc3\xa4in\xc3\xb6n talkootanssi -sein\xc3\xa4reliefiteos Turun Hirvensalossa Vason rakennuttamassa rivitalon p\xc3\xa4\xc3\xa4dyss\xc3\xa4. _NEWLINE_Ruotsalaisen harrastuksiin on kuulunut ikonimaalaus ja Ruotsalainen on ohjannut my\xc3\xb6s ikonimaalauspiiri\xc3\xa4.'